Að því sem fram kemur í kynningunni sem Markaðurinn hefur undir höndunum miða áform stjórnenda WOW air að því að breyta skuldum þess við skuldabréfaeigendur og aðra lánardrottna upp á samanlagt 120,4 milljónir dala , jafnvirði um 14,6 milljarða króna , í hlutafé og gefa í kjölfarið út ný forgangshlutabréf fyrir 40 milljónir dala , sem jafngildir 4,8 milljörðum króna , til þess að fullfjármagna rekstur flugfélagsins . En í áætlun flugfélagsins er gert ráð fyrir að allir lánardrottnarnir , þar á meðal Arion banki og Isavia , samþykki að breyta kröfum sínum í hlutafé . Í gær fjallaði Kjarninn um að þegar tilkynnt var um að samkomulagi hefði náðst um skuldabréfaeigendur myndu eignast hlut í félaginu , voru kröfuhafar í reynd að taka yfir WOW air . Við þessa ákvörðun skuldabréfaeigenda hafi Títan í raun misst yfirráð yfir félaginu , en samkvæmt umfjöllun mbl.is um málið þá verður Skúli áfram hluthafi í félaginu , þar sem hann keypti um 11 prósent af skuldabréfaflokknum sjálfur . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .